**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL RASEINIŲ RAJONO BENDROJO UGDYMO MOKYKLŲ ABITURIENTŲ APDOVANOJIMŲ UŽ BRANDOS EGZAMINŲ REZULTATUS NUOSTATŲ PATVIRTINIMO“ projekto**

2020 m. rugpjūčio 7.d.

Raseiniai

|  |
| --- |
| **1. Parengto projekto tikslai ir uždaviniai.** |
| Šio parengto projekto tikslas – patvirtinti Raseinių rajono savivaldybės abiturientų apdovanojimų už brandos egzaminų rezultatus nuostatus ir sudaryti sąlygas pagerbti abiturientus už gautus aukščiausius (šimto balų) brandos egzaminų rezultatus ir Raseinių rajono vardo garsinimą. |
| **2. Kokių pozityvių rezultatų laukiama.** |
| Patvirtinus šį Raseinių rajono savivaldybės tarybos sprendimo projektą, bus pagerbti abiturientai, gavę aukščiausius (šimto balų) brandos egzaminų rezultatus bei apdovanoti piniginėmis premijomis. Tai abiturientai, kurie garsina mokslo srityje mūsų rajoną, yra pavyzdys jaunesniems. Šis sprendimas dar labiau skatins mokinius siekti kuo geresnių rezultatų. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Raseinių rajono savivaldybės administracijos direktoriumi, jo pavaduotoju, Teisės, personalo ir civilinės metrikacijos skyriaus specialistu, Pastabų nėra.  |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Parengtas sprendimo projektas neprieštarauja norminio pobūdžio teisės aktams. |
| **7. Projekto autorius ar autorių grupė.** |
| Raseinių rajono savivaldybės administracijos Švietimo ir sporto skyriaus vedėja Modesta Lukoševičienė. |

Švietimo ir sporto skyriaus vedėja Modesta Lukoševičienė